મહાશિવરાત્રી ભગવાન શિવ નો તહેવાર છે દરેક ભક્તો આ તહેવાર ની ખુબ જ આતુરતા પૂર્વક રાહ જુવે છે. ભક્તો ભક્તિના સંગમાં અને ભાંગના રંગમાં રંગાઈ જાય છે. આ તહેવાર હિન્દુ તિથિ પ્રમાણે કૃષ્ણપક્ષની ત્રયોદશી અને ચતુર્દશી એ ઉજવવામાં આવે છે. પ્રાચીન માન્યતા અનુસાર આ જ દિવસે શંકર ભગવાન રુદ્રના સ્વરૂપમાં બ્રહ્મમાંથી પ્રગટ થયા હતા. મધ્યરાત્રીએ બ્રહ્મમાંથી રુદ્ર સ્વરૂપ માં પ્રગટ થયા હતા એટલા માટે મહાશિવરાત્રીનો તહેવાર ઉજવવામાં આવે છે. એવું પણ માનવામાં આવે છે કે આ દિવસે ભગવાન શિવ અને પાર્વતી માતાના લગ્ન થયાં હતાં.